**DISPOSICIÓN TRANSITORIA DUODÉCIMA DA LEI 9/2002, DE ORDENACIÓN URBANÍSTICA E DE PROTECCIÓN DO MEDIO RURAL**

|  |  |  |  |
| --- | --- | --- | --- |
| [**Lei 2/2010, de 25 de marzo, de medidas urxentes de modificación da Lei 9/2002, de 30 de decembro, de ordenación urbanística e protección do medio rural de Galicia.**](http://noticias.juridicas.com/base_datos/CCAA/ga-l2-2010.html) | [**Lei 3/2008, de 23 de maio, de Ordenación da Minería de Galicia.**](http://noticias.juridicas.com/base_datos/CCAA/ga-l3-2008.html) | **Lei 15/2004, de modificación da Lei 9/2002** | **Lei 9/2002, de ordenación urbanística e de protección do medio rural de Galicia** |
| As explotacións mineiras, as actividades extractivas de recursos minerais e os establecementos de beneficio vinculados ás actividades mineiras, cando estas estivesen en activo no momento da entrada en vigor da Lei 9/2002, de 30 de decembro, localizados en chan rústico especialmente protexido poderán continuar a súa actividade nos ámbitos para os que dispón de licenza urbanística municipal.   As explotacións mineiras, as actividades extractivas de recursos minerais e os establecementos de beneficio vinculados ás actividades mineiras, *cando estas estivesen* en activo no momento da entrada en vigor da Lei 9/2002, de 30 de decembro, *localizados* en chan rústico de protección ordinaria e de especial protección forestal *ou das augas* que non conten coa preceptiva licenza urbanística municipal para continuar a súa actividade *haberán* de obtela, *unha vez que acrediten* a súa existencia con anterioridade á entrada en vigor da citada Lei. Para iso, bastará co recoñecemento administrativo da dirección xeral con competencia en materia de minas. Para a obtención da licenza urbanística municipal presentarase no concello a solicitude de regularización, á que se achegará o recoñecemento administrativo anteriormente sinalado, *acreditativo do cumprimento da normativa sectorial vixente.*   As explotacións mineiras, as actividades extractivas de recursos minerais e os establecementos de beneficio vinculados ás actividades mineiras, *cando estas estivesen* en activo no momento da entrada en vigor da Lei 9/2002, de 30 de decembro, *localizados* en calquera categoría de chan rústico especialmente protexido, excepto os mencionados no parágrafo anterior, que non conten coa preceptiva licenza urbanística municipal para continuar a súa actividade haberán de obtela, previa autorización do Consello da Xunta, oída a Comisión Superior de Urbanismo de Galicia e a proposta da consellería competente en materia de minas. O Consello da Xunta valorará a compatibilidade ou non da explotación cos valores naturais, ambientais, paisaxísticos e de patrimonio cultural existentes ou coa súa vinculación a pactos ambientais.   A implantación de novas explotacións e actividades extractivas, así como a ampliación das existentes en calquera categoría de chan rústico especialmente protexido, non poderá realizarse en tanto non sexa aprobado definitivamente o correspondente plan sectorial de actividades extractivas de Galicia, ou proxecto sectorial, que será formulado e tramitado polo conselleiro ou conselleira competente en materia de minas; todo iso sen prexuízo da posibilidade de outorgar autorización para actividades extractivas en chan rústico de protección ordinaria e de especial protección forestal, segundo o disposto polos artigos 36 e 37 da presente Lei. | As explotacións mineiras, as actividades extractivas de recursos minerais e os establecementos de beneficio vinculados ás actividades mineiras en activo no momento da entrada en vigor da Lei 9/2002, de 30 de decembro, situados en chan rústico especialmente protexido poderán continuar a súa actividade nos ámbitos para os que dispón de licenza urbanística municipal.   As explotacións mineiras, as actividades extractivas de recursos minerais e os establecementos de beneficio vinculados ás actividades mineiras en activo no momento da entrada en vigor da Lei 9/2002, de 30 de decembro, situados en chan rústico de protección ordinaria e de especial protección forestal que non conten coa preceptiva licenza urbanística municipal para continuar a súa actividade *deberán* obtela, *previa acreditación da* súa existencia con anterioridade á entrada en vigor de devandita Lei. Para iso, bastará co recoñecemento administrativo da dirección xeral con competencia en materia de minas. Para a obtención da licenza urbanística municipal presentarase no concello a solicitude de regularización á que se achegará o recoñecemento administrativo anteriormente sinalado.  As explotacións mineiras, as actividades extractivas de recursos minerais e os establecementos de beneficio vinculados ás actividades mineiras en activo no momento da entrada en vigor da Lei 9/2002, de 30 de decembro, *situados* en calquera categoría de chan rústico especialmente protexido, salvo os mencionados no parágrafo anterior, que non conten coa preceptiva licenza urbanística municipal para continuar a súa actividade deberán obtela, previa autorización do Consello da Xunta, oída a Comisión Superior de Urbanismo de Galicia e a proposta da consellería competente en materia de minas. O Consello da Xunta valorará a compatibilidade ou non da explotación cos valores naturais, ambientais, paisaxísticos e de patrimonio cultural existentes ou coa súa vinculación a pactos ambientais.   A implantación de novas explotacións e actividades extractivas así como a ampliación das existentes en calquera categoría de chan rústico especialmente protexido non poderán realizarse en tanto non sexa aprobado definitivamente o Plan sectorial de actividades extractivas de Galicia *previsto no título III da Lei de Ordenación da Minería de Galicia*, que será formulado e tramitado polo conselleiro ou conselleira competente en materia de minas; todo iso sen prexuízo da posibilidade de outorgar licenza para actividades extractivas en chan rústico de protección ordinaria e de especial protección forestal, segundo o disposto polos artigos 36 e 37 da presente Lei. | As explotacións mineiras e as actividades extractivas de recursos minerais en activo no momento da entrada en vigor da Lei 9/2002 emprazadas en chan rústico especialmente protexido poderán continuar a súa actividade nos ámbitos para os que dispón de licenza urbanística municipal. Cando non conten coa preceptiva licenza, para continuar a súa actividade *ou ampliar a explotación* deberán obtela, previa autorización do Consello da Xunta, oída a Comisión Superior de Urbanismo de Galicia. O Consello da Xunta valorará a compatibilidade ou non da explotación cos valores naturais, ambientais e paisaxísticos existentes.   A implantación de novas explotacións e actividades extractivas en calquera categoría de chan rústico especialmente protexido non poderá realizarse en tanto non sexa aprobado definitivamente o correspondente Plan sectorial de actividades extractivas, ao amparo da Lei 10/1995, de ordenación do territorio de Galicia, que será formulado e tramitado polo conselleiro competente en materia de urbanismo e ordenación do territorio; todo iso, sen prexuízo da posibilidade de outorgar autorización para actividades extractivas en chan rústico de protección ordinaria e de especial protección forestal, de acordo co disposto polos artigos 36 e 37. | As explotacións mineiras e as actividades extractivas de recursos minerais en activo no momento da entrada en vigor da presente Lei emprazadas en chan rústico especialmente protexido poderán continuar a súa actividade nos ámbitos para os que dispón de licenza urbanística municipal. Cando non conten coa preceptiva licenza, para continuar a súa actividade deberán obtela, previa autorización do Consello da Xunta, oída a Comisión Superior de Urbanismo de Galicia. O Consello da Xunta valorará a compatibilidade ou non da explotación cos valores naturais, ambientais e paisaxísticos existentes.   A ampliación das existentes ou a implantación de novas explotacións e actividades extractivas en chan rústico especialmente protexido non poderá realizarse en tanto non sexa aprobado o correspondente Plan Sectorial de Incidencia Supramunicipal de Actividades Extractivas de acordo coa Lei 10/1995, de Ordenación do Territorio de Galicia, que poderá establecer as condicións de funcionamento e os emprazamentos admisibles ou excluídos para o desenvolvemento destas actividades e será formulado e tramitado polo Conselleiro competente en materia de urbanismo e ordenación do territorio. |